CELEX: 32019D0003
Language: bg
Date: 2018-12-19 00:00:00
Title: Решение (ЕС) 2019/3 на Съвета от 19 декември 2018 година относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на някои бюджетни въпроси във връзка с изпълнението на Договора за създаване на Транспортната общност

3.1.2019   
               
               
                  BG
               
               
                  Официален вестник на Европейския съюз
               
               
                  L 1/1
               
            
         РЕШЕНИЕ (ЕС) 2019/3 НА СЪВЕТА
         от 19 декември 2018 година
         относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на някои бюджетни въпроси във връзка с изпълнението на Договора за създаване на Транспортната общност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 и член 100, параграф 2, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Договорът за създаване на Транспортната общност („ДТО“) беше подписан от Съюза в съответствие с Решение (ЕС) 2017/1937 на Съвета (1).
                  
               
                     (2)
                  
                  
                     Съгласно член 41, параграф 3 от ДТО, ДТО се прилага временно от 9 октомври 2017 г. Той се прилага временно между договарящите страни, именно Съюзът, Република Албания, Босна и Херцеговина, бившата югославска република Македония, Косово (*1), Черна гора и Република Сърбия.
                  
               
                     (3)
                  
                  
                     Ролята на Регионалния управителен комитет на Транспортната общност („управителният комитет“) е да приема бюджета на Транспортната общност за 2019 година, за да се гарантира подходящото прилагане на ДТО.
                  
               
                     (4)
                  
                  
                     Целесъобразно е да се установи позицията, която трябва да се заеме от името на Съюза в рамките на управителния комитет относно решението по някои бюджетни въпроси, тъй като такова решение е необходимо за започването на работата на Постоянния секретариат на Транспортната общност и ще има правно действие по отношение на Съюза.
                  
               
                     (5)
                  
                  
                     Целта на оправомощаването на Комисията да изпълнява временно бюджета на Транспортната общност не променя съществения характер на правомощията, възложени на тази институция от Договора за Европейския съюз и Договора за функционирането на Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Регионалния управителен комитет на Транспортната общност, се основава на проекта на решение на управителния комитет, приложен към настоящото решение.
            Представителите на Съюза в управителния комитет могат да договарят незначителни промени в посочения проект на решение, без да е необходимо допълнително решение на Съвета.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 19 декември 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  Решение (ЕС) 2017/1937 на Съвета от 11 юли 2017 г. за подписване, от името на Европейския съюз, и временно прилагане на Договора за създаване на Транспортната общност (ОВ L 278, 27.10.2017 г., стр. 1).
         
            (*1)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
      
      
         
            ПРОЕКТ НА
            РЕШЕНИЕ № 2018/… НА РЕГИОНАЛНИЯ УПРАВИТЕЛЕН КОМИТЕТ НА ТРАНСПОРТНАТА ОБЩНОСТ
            от …
            за приемането на бюджета на Транспортната общност за 2019 година
            РЕГИОНАЛНИЯТ УПРАВИТЕЛЕН КОМИТЕТ НА ТРАНСПОРТНАТА ОБЩНОСТ,
            като взе предвид Договора за създаване на Транспортната общност, и по-специално член 24, параграф 1 и член 35 от него,
            ПРИЕ НАСТОЯЩОТО РЕШЕНИЕ:
            
               Член 1
               С настоящото се приема бюджетът на Транспортната общност за 2019 г., приложен към настоящото решение.
            
            
               Член 2
               Европейската комисия отговаря за изпълнението на бюджета и за започването на работата на Постоянния секретариат на Транспортната общност в съответствие с член 3.
            
            
               Член 3
               Член 2 се прилага от … декември 2018 г. Прилагането му се прекратява в деня преди датата, на която влиза в сила назначението на директора на Постоянния секретариат.
            
            
               Съставено в … на … 2018 г.
               
                  
                     за Регионалният управителен комитет
                  
                  
                     Председател
                  
               
            
         
      
      
         
            Допълнение
            
               Бюджет на транспортната общност за 2019 година
            
            
                        Бюджетен ред
                     
                     
                        Сума
                        (EUR)
                     
                  
                        Заплати на длъжностните лица
                     
                     
                        750 000 
                     
                  
                        Вноска в здравноосигурителната/пенсионната схема за длъжностните лица
                     
                     
                        200 000 
                     
                  
                        Оперативни разходи на секретариата (включително постоянни разходи/пътуване/организиране на заседания)
                     
                     
                        330 000 
                     
                  
                        ИТ оборудване и обзавеждане за офиси (необхванато от Споразумението за седалището)
                     
                     
                        100 000 
                     
                  
                        Разходи за назначаване (публикуване и възстановяване на разходите на кандидатите)
                     
                     
                        100 000 
                     
                  
                        Общо
                     
                     
                        1 480 000 
                     
                  
                        Резерв (прибл.: 10 %)
                     
                     
                        150 000 
                     
                  
                        Общо всичко
                     
                     
                        1 630 000 
                     
                  
                        в т.ч.: Принос от ЕС (80 %) (*1)
                        
                     
                     
                        1 304 000 
                     
                  
                        Принос от „Западни Балкани 6“ (20 %: в приложение V от ДТО е посочено разпределението по държави)
                     
                     
                        326 000 
                     
                  
               (*1)  Размерът на приноса от ЕС не засяга приемането на бюджета на ЕС за 2019 г.